CELEX: C2007/129/30
Language: sl
Date: 2007-06-09 00:00:00
Title: Zadeva T-101/07: Tožba, vložena 26. marca 2007 – Dada proti UUNT – Dada (DADA)

9.6.2007   
            
            
               SL
            
            
               Uradni list Evropske unije
            
            
               C 129/17
            
         Tožba, vložena 26. marca 2007 – Dada proti UUNT – Dada (DADA)
   (Zadeva T-101/07)
   (2007/C 129/30)
   Jezik, v katerem je bila tožba vložena: italijanščina
   Stranke
   
      Tožeča stranka: Dada S.p.A. (Firenze, Italija) (zastopnika: D. Caneva in G. Locurto, Avvocati)
   
      Tožena stranka: Urad za usklajevanje na notranjem trgu (UUNT)
   
      Druga stranka pred odborom za pritožbe: Dada S.r.l.
   Predlogi tožeče stranke
   
               —
            
            
               Naj se razveljavi odločba prvega odbora za pritožbe UUNT z dne 12. januarja 2007 v zadevi R 1342/2005-1, sporočena družbi Dada S.p.A. 25. januarja 2007, in nato sprejme zahteva za registracijo št. 1903111, ki jo je vložila družba Dada S.p.A. tudi v zvezi s storitvami iz razreda 42 Nicejskega aranžmaja;
            
         
               —
            
            
               UUNT naj se naloži plačilo stroškov, ki jih je priglasila družba Dada S.p.A.
            
         Tožbeni razlogi in bistvene trditve
   
      Prijavitelj znamke Skupnosti: Tožeča stranka
   
      Zadevna znamka Skupnosti: Figurativna znamka, sestavljena iz besede „DADA“, natisnjena s tiskanimi črkami na ozadju, ki predstavlja črn pravokotnik, nad katerim je podoba atoma; zahteva za registracijo št. 1903111 za storitve iz razreda 42.
   
      Imetnik znamke ali znaka, navajanega v postopku z ugovorom: DAD S.r.l.
   
      Znamka ali znak, navajan v postopku z ugovorom: Italijanska besedna znamka „DADA “za storitve iz razredov 35, 37, 38 in 42, kot tudi poslovno ime DADA, ki se v Italiji uporablja v običajni trgovski praksi za označevanje naslednjih dejavnosti: „vodenje komercialnih poslov, poslovno administracijo, pisarniške posle, posle v zvezi s posredovanjem nepremičnin, telekomunikacije, vzgojo, izobraževanje, pravne storitve, računalniško programiranje“.
   
      Odločba oddelka za ugovore: Ugoditev ugovoru in zavrnitev zahteve za registracijo za izpodbijane storitve.
   
      Odločba odbora za pritožbe: Potrditev izpodbijane odločbe in zavrnitev pritožbe.
   
      Navajani tožbeni razlogi: Nezadostni dokazi za uporabo nacionalne znamke, navajane v postopku z ugovorom in neobstoj verjetnosti zmede v tem primeru.